
CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A   NR. 193






      din 24 noiembrie 2011

privind închirierea unui spaţiu cu destinaţia de amenajare

a unui magazin economat

  Consiliul Local al Municipiului Sighişoara;

  
Având în vedere expunerea de motive a Primarului municipiului cu propunerea de închiriere a unui spaţiu cu destinaţia de amenajare a unui magazin economat;

Având în vedere prevederile Hotărârii Guvernului nr. 469/2002 privind înfiinţarea magazinelor economat, modificată şi completată prin Hotărârea Guvernului nr. 1216/2002;

Tinând cont de prevederile art. 1 alin. 3 din Hotărârea Guvernului nr. 469/2002 privind înfiinţarea magazinelor economat, modificată şi completată prin Hotărârea Guvernului nr. 1216/2002 care stipulează că, “Consiliile locale pot pune la dispoziţie societăţilor comerciale, în condiţiile legii, spaţiile necesare pentru înfiinţarea şi organizarea unor magazine "Economat"”, precum şi de faptul că, contractul de concesiune nr. 114/2004, prelungit prin actul adiţional nr. 1/2009, încheiat cu S.C. Coralia Com S.R.L., având ca obiect spaţiul situat în Municipiul Sighişoara, str. Hermann Oberth, nr. 26, cu destinaţia de amenajare a unui magazin economat, a încetat la data de 18.11.2011, sens în care se impune închirierea acestui spaţiu prin licitaţie publică, cu aceeaşi destinaţie;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat;
Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că spaţiul situat în Municipiul Sighişoara, str. Hermann Oberth, nr. 26 nu face obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere că prin închirierea spaţiului se aduc venituri suplimentare la bugetul local;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului, prin care, se propune închirierea prin licitaţie publică cu strigare a spaţiului situat în Municipiul Sighişoara, str. Hermann Oberth, nr. 26, cu destinaţia de amenajare a unui magazin economat, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

 În baza art. 36 (2) lit. „c”, (5) lit. „a” şi „b” şi (9), art . 45 (3), art. 115 (1) lit. „b” şi 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

                                            

H O T Ă R Ă Ş T E:
Art.1. Se aprobă închirierea prin licitaţie publică cu strigare a spaţiului cu altă destinaţie decât locuinţă, situat în Municipiul Sighişoara, str. Hermann Oberth, nr. 26, înscris în C.F. nr. 705/I/1, sub nr. top. 955/1/I/1, compus din 3 (trei) încăperi şi o debara, în suprafaţă totală de 71,52 mp., cu destinaţia de amenajare a unui magazin economat.

Valoarea chiriei pentru începerea licitaţiei publice va fi de 280,00 lei/lună, respectiv 3,915 lei/mp./lună şi va fi indexată cu  indicele de inflaţie semestrial.

Durata închirierii va fi de 5 (cinci) ani, cu posibilităţi de prelungire.

Art.2. Se aprobă Caietul de sarcini, anexa nr. 1 la prezenta, pentru închirierea prin licitaţie publică cu strigare a spaţiului menţionat la art. 1.
Art.3. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.   

PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Direcţia administrarea patrimoniului ;

1 ex. Arhitect şef;

1 ex. Direcţia economică

11 ex.IR/FM

